**חיוב תשובה בעקבות המלחמה**

אי אפשר לדבר על הכל , כל אחד צריך לעשות חשבון הנפש , נדבר כאן על שני החטאים הגדולים שהיו במדבר

**חטא מרגלים וחטא העגל**

סדר החטאים היה מקודם חטא העגל ואח"כ חטא מרגלים, אולם בספר דברים הקדים משה רבינו מקודם חטא מרגלים (פרשת דברים) ואח"כ חטא העגל (פרשת עקב)

רמב"ם הלכות תעניות פרק א הלכה א **מצות \* עשה מן התורה לזעוק ולהריע בחצוצרות על כל צרה שתבא על הצבור, שנאמר** +במדבר י'+ **על הצר הצורר אתכם והרעותם בחצוצרות, כלומר כל דבר שייצר לכם כגון בצורת ודבר וארבה וכיוצא בהן זעקו עליהן והריעו.** הלכה ב **ודבר זה מדרכי התשובה הוא, שבזמן שתבוא צרה ויזעקו עליה ויריעו ידעו הכל שבגלל מעשיהם הרעים הורע להן ככתוב +ירמיהו ה'+ עונותיכם הטו וגו', וזה הוא שיגרום להם להסיר הצרה מעליהם.** הלכה ג **אבל אם לא יזעקו ולא יריעו אלא יאמרו דבר זה ממנהג העולם אירע לנו וצרה זו נקרה נקרית, הרי זו דרך אכזריות וגורמת להם להדבק במעשיהם הרעים, ותוסיף הצרה צרות אחרות, הוא שכתוב בתורה +ויקרא כ"ו+ והלכתם עמי בקרי והלכתי עמכם בחמת קרי, כלומר כשאביא עליכם צרה כדי שתשובו אם תאמרו שהוא קרי אוסיף לכם חמת אותו קרי.**

המלחמה התחילה בשמחת תורה תשפ"ד**,** קראנו בתורה סוף התורה ותחילת התורה , ונתמקד כעת על רש"י הראשון של התורה ורש"י האחרון של התורה

רש"י בראשית א א **בראשית - אמר רבי יצחק לא היה צריך להתחילא [את] התורה אלא (שמות יב ב) מהחודש הזה לכם, שהיא מצוה ראשונה שנצטווב [בה] ישראל, ומה טעם פתח בבראשית, משום (תהלים קיא ו) כח מעשיו הגיד לעמו לתת להם נחלת גוים, שאם יאמרו אומות העולם לישראל לסטים אתם, שכבשתם ארצות שבעה גוים, הם אומרים להם כל הארץ של הקדוש ברוך הוא היא, הוא בראה ונתנה לאשר ישר בעיניו, ברצונו נתנה להם וברצונו נטלה מהם ונתנה לנו:**

רש"י דברים לד יב **לעיני כל ישראל - שנשאו לבו לשבור הלוחות לעיניהם, שנאמר (לעיל ט, יז) ואשברם לעיניכם, והסכימה דעת הקדוש ברוך הוא לדעתו, שנאמר (שמות לד, א) אשר שברת, יישר כחך ששברת:**

**חטא מרגלים**

החלק הטבעי של התפרצות המלחמה , הוא תוצאה ישירה של הסכם אוסלו, אלול תשנ"ג, שהתחיל תהליך של מסירת עזה ויריחו תחילה לערבים, היינו למסור העיר עזה ויריחו לשליטת הפלסטינאית.

ואח"כ ההתנתקות, אב תשס"ה, שהחריבו כל ישובי יהודים ברצועת עזה וארבע ישובים בצפון השומרון

מאז התחזק כוח הערבים והקימו מערכת מלחמה , וכבר היו כמה מלחמת בעיקבות ירי על ארץ ישראל מעזה, והמלחמה האחרונה היא הכבדה הכי גדולה , וזה התחיל בשמחת תורה תשפ"ד ,

בין בהסכם אוסלו ובין בהתנתקות , היו חלק שליחי ציבור החרדי שהשתתפו בזה

חטא מרגלים שלא רצו לכבוש את א"י, וכ"ש כשהקב"ה עזר בניסים גדולים לכבוש חלק גדול מא"י כולל מזרח ירושלים יהודה ושומרון ורצועת עזה, וזה מכח הברית עם אבותינו אברהם יצחק ויעקב לתת לנו את הארץ, וזה כולל גם כשנכש ע"י מלך חוטא ומחטיא את הרבים כמו ירבעם בן יואש, ע' ספרי דברים פרשת דברים פיסקא ח **לתת להם, אלו באי הארץ, ולזרעם, אלו בניהם, אחריהם, אלו שכבשו דוד וירבעם וכן הוא אומר** +מ"ב יד כה+ **הוא השיב את גבול ישראל מלבוא חמת וגו'** מלכים ב פרק יד **(כג) בִּשְׁנַת֙ חֲמֵשׁ־עֶשְׂרֵ֣ה שָׁנָ֔ה לַאֲמַצְיָ֥הוּ בֶן־יוֹאָ֖שׁ מֶ֣לֶךְ יְהוּדָ֑ה מָ֠לַךְ יָרָבְעָ֨ם בֶּן־יוֹאָ֤שׁ מֶֽלֶךְ־יִשְׂרָאֵל֙ בְּשֹׁ֣מְר֔וֹן אַרְבָּעִ֥ים וְאַחַ֖ת שָׁנָֽה: (כד) וַיַּ֥עַשׂ הָרַ֖ע בְּעֵינֵ֣י יְקֹוָ֑ק לֹ֣א סָ֗ר מִכָּל־חַטֹּאות֙ יָרָבְעָ֣ם בֶּן־נְבָ֔ט אֲשֶׁ֥ר הֶחֱטִ֖יא אֶת־יִשְׂרָאֵֽל: (כה) ה֗וּא הֵשִׁיב֙ אֶת־גְּב֣וּל יִשְׂרָאֵ֔ל מִלְּב֥וֹא חֲמָ֖ת עַד־יָ֣ם הָעֲרָבָ֑ה כִּדְבַ֤ר יְקֹוָק֙ אֱלֹהֵ֣י יִשְׂרָאֵ֔ל אֲשֶׁ֣ר דִּבֶּ֗ר בְּיַד־עַבְדּ֞וֹ יוֹנָ֤ה בֶן־אֲמִתַּי֙ הַנָּבִ֔יא אֲשֶׁ֖ר מִגַּ֥ת הַחֵֽפֶר: (כו) כִּי־רָאָ֧ה יְקֹוָ֛ק אֶת־עֳנִ֥י יִשְׂרָאֵ֖ל מֹרֶ֣ה מְאֹ֑ד וְאֶ֤פֶס עָצוּר֙ וְאֶ֣פֶס עָז֔וּב וְאֵ֥ין עֹזֵ֖ר לְיִשְׂרָאֵֽל:**

ומי שנותן חלק מזה לגוים זה חטא המרגלים כפול ומכופל.

**חטא העגל**

הטבח הכי גדול התחיל במסיבת טבע שעל יד רעים, שנטבחו שם כ260 יהודים הי"ד וכעת (כ"ו תשרי תשפ"ד) מדברים בכללות המלחמה על יותר מ1200 הרוגים הי"ד וכן הרבה פצועים ושבויים.

מסיבת הטבע, המשמעות היא התפרקות וריקודים של פריצות, ושם העמידו פסל ענק של האליל בודהה , אחד מן האלילים של הודו, ורקדו סביב הפסל , ופורסם בתקשורת של הגוים בכותרת ראשי באגנלית

israelis dancing round buddah idol

תירגום, ישראלים רוקדים סביב אליל בודהה

התמונה של הפסל נעתיק בנפרד , אולם הריקודים אי אפשר להעתיק מחמת הפריצות.

שמות פרק לב פסוק יט (יט**) וַֽיְהִ֗י כַּאֲשֶׁ֤ר קָרַב֙ אֶל־הַֽמַּחֲנֶ֔ה וַיַּ֥רְא אֶת־הָעֵ֖גֶל וּמְחֹלֹ֑ת וַיִּֽחַר־אַ֣ף מֹשֶׁ֗ה וַיַּשְׁלֵ֤ךְ מִיָּדָיו֙ אֶת־הַלֻּחֹ֔ת וַיְשַׁבֵּ֥ר אֹתָ֖ם תַּ֥חַת הָהָֽר:**

ואף שבציבור החרדי אין להם ח"ו חלק בריקוד סביב עבודה זרה של הודו, אולם יש לצערינו חלק גדול שלובשות פאות משער אמיתי שרובם באים מן הטמפלים של הודו , שמקריבים השער שלהם לאליל , ונאסרו באיסור חמור של תקרובת עבודה זרה (יו"ד ס' קל"ט סע' ג' בשבירת מקל), ע"פ פסק של הגאון רבינו יוסף שלום אלישיב זצ"ל, (קובץ תשובות ח"ג ס' קי"א, וע' חשוקי חמד ברכות י"ט:,) ושל רבינו משה שטרבוך שליט"א , (תשובות והנהגות ח"ה ס' ר"ס).

והנהנה מזה לוקה שתיים, לא תביא תועבה אל ביתך, ולא ידבק בידך מאומה מן החרם (רמב"ם הל' עבודה זרה ז' ב')

הם פסקו זה ע"פ עדות של שליחים , וכעת נתחזק הדבר, כי נמצא השלט הענק על פתח הבנין הגדול של התגלחת, שזה מפורש שזה תקרובת לאליל נכתב בארבע שפות, ואנו מעתיקים באנגלית.

The place of offering hair to Lord V--- Sw---

תרגום: מקום של הקרבת [אופערינג] שיער לאדון ו...ס...(קיצרנו שם של האליל)

התמונות של הבינין והשלט , נעתיק בנפרד

(פעם היה נוסח אחר באנגלית, שבמקום offering היה כתוב surrendering, ויש שפקפקו על הנוסח, וכבר כתבנו במאמר "דחיית התירים של פאות מהודו" עמוד י' שגם נוסח זה מחייב שזה תקרובת, אבל כעת אין עוד ספק)

יש רבנים שחיפשו התירים תמוהין ביותר מחמת לחץ הנשים שלהוטים ביותר לפאות, והכל דברים בטלים שאין בהם ממש ע' מאמר תקרובת עבודה זרה, נמצא באוצר החכמה תחת בריתי יצחק נשים, וכן מאמר "דחיית התירים של פאות מהודו" נמצא שם, וכן באתר בריתי יצחק.

העצה להנצל מחשש תקרובת הוא, ע"י השגחה משעת גזיזה או סינטיטי (ויש להביא למעבדה של בדיקת שעטנז שיבדקו אם אין תערובת של שער אמיתי,) אם הולכות בחוץ בזה יש בעיה אחרת, שאין כאן מקום להאריך.

רמז קטן של קשר בין שני החטאים, אוסלו בגמטר' עגל.

הקב"ה יציל אותנו מחרב ושביה וכל צרה, ויזכינו לכבוש כל א"י, ולגרש כל הגוים שאינו מאמינים בא-לקי ישראל.

נכתב בעה"י כ"ו תשרי תשפ"ד ע"י יצחק ברנד